**ҚАЗАҚ ХАНДЫҒЫ ДӘУІРІ**

**4.1. Қазақ халқының қалыптасу процесінің аяқталуы**

Қазақ халқының шығу тегін зерттеудің негізгі аспектілері лингвистикалық және антропологиялық болып табылады. Осы тұрғыдан алғанда Қазақстанның ежелгі тарихын үндіеуропалық пен түркілік кезеңдерге белуге болады. Б.з.д. ІІІ-І мыңжылдықтарда ежелгі Қазақ жерін қоныстанушылар өздерінің шаруашылық, мәдени дәстүрлерімен, лингвистикалық жане антропологиялық тұрғыда үндіеуропалық топтың ежелгі ирандық бұтағына кіреді.

Қола дәуірінде Батыс Сібір, Қазақстан, Орта Азия кеңістігінде өзіндік аймақтық ерекшеліктерге ие болған андронов мәдениеті қалыптасқан еді. Ол кешпелі өмір дәстүрінің негізі еді. Жергілікті қоныстанушылардың осы мәдени-тарихи дәстүрінің мұрагерлері ерте темір дәуірінде Еуразия далаларын мекендеген көшпелі тайпалар болды. Ерте темір дәуірінде сақ-скиф, сармат және савромат тайпалары мекендеді. Байырғы Қазақ жеріндегі бұл тайпалық одақтар үндіеуролалық ортақтығын өзінің этномәдени дамуы барысында біздің дәуірімізге дейін сақтады. Археологиялық, этнографиялық, топонимикалық, палеоантропологиялық тұрғыдағы зерттеулердің нәтижелері қола және ерте темір дәуірінде қалыптасқан шаруашылық-мәдени дәстүрлер мен этникалық-лингвистикалық жақындықтың негізінде олардан кейін Қазақ жерінде өмір сүрген тайпалық одақтар мен қазақ халқының мәдени-тарихи бірлігінің тектік негізінің қаланғанын дәлелдеп отыр |21, 118-120-6.)|.

Б.д. |І мыңжылдығының басы Еуразияның үлкен бөлегі, соның ішінде Қазақстан мен Орта Азия үшін этнотектік дамудағы жаңа сапалық кезеңмен ерекшеленеді. Өйткені бұл кезеңде алғашқы түркілік этномәдени және тілдік ортақтық қалыптасқан еді. Бұл дәуірде көшпелі тайпалардың Шығыстан Батысқа қарай қоныс аударуы түркі тілдес көшпелі тайпалардың мемлекеттік бірлестіктерінің құрылуына әкеліп соқты. Қазақ жері ежелден ұзақ ғасырлар бойы Шығыс пен Батыс өркениеттерін жалғастырушы көпір болды. Ал бұл жерді мекендеген халықтар Еуразиядағы миграциялық жолдардың тоғысында тұрды. Сөйтіп, қазақ халқының қалыптасуын анықтаған этнотектік үрдістердің қайнар көзі өте көне замандардан - алғашқы қауымдық құрылыстың ыдырау дәуірінен басталады. Алғашқы кезеңде бұл үрдістер ең ежелгі тұрғындармен байланысты болды да, уақыт өте келе Орталық Азияның кең-байтақ далаларында этникалық үрдістер маңызды рөл атқара бастады. Қазақ халқының, сондай-ақ Орталық Азияның басқа да түркі тілдес халықтарының этникалық негізін сақтар, үйсіндер, қаңлылар, ғұндар, түріктер, түргештер, қарлұқтар, оғыздар, қимақтар, қыпшақтар, наймандар, керейттер, жалайырлар және Қазақстан аумағын әр замандарда мекендеген басқа да көптеген тайпалар құрады. Бұл тайпалардың кейбіреуінің өз мемлекеттері болды. Ал көптеген түркі тілдес ру-тайпалардың атаулары қазіргі уақытқа дейін қазақтар арасында сақталып қалған.

ХІІІ ғасырда қазақ халқының этникалық тұрғыда бірігу үрдісі моңғол шап-

қыншылығының әсерінен тоқтап қалды. Бұларға жаңа этникалық компонент - Қазақстан аумағына келіп қоныстанған моңғол тектес ру-тайпалар: маңғыт, барлас және басқалары қосылды. Моңғолдардың саны салыстырмалы түрде алғанда көп болмады да, моңғолдық элемент бірте-бірте саны басым түріктік ортаға сіңісіп кетті. Алайда моңғолдар саяси билеуші топ санатында қала берді. Сонымен, этнос дегеніміз - бұл физиологиялық және антропологиялық, мәдени, тілдік, психикалық ортақ белгілері, этникалық сана-сезімі мен өзіндік атауы тарихи даму барысында қалыптасқан адамдар қауымы. Этностың қалыптасуы мен сақталып қалуы үшін этнос өкілдерінің бір-бірімен үздіксіз, ұзақ қарым-қатынас жасап тұруына мүмкіндік беретін аумақтық бірлігінің маңызы ете зор.

Қазақ халқы мен оның этникалық аумағының сан ғасырлық қалыптасу үрдісі

негізінен ХV-ХVІ ғасырларда толығымен аяқталды Қазіргі қазақтарға тән антропо-логиялық келбет жергілікті еуропеоидтік және оған қосылған монголойдтік - екі нәсілдің өзара ықпалының негізінде ХIV-ХV ғасырларда түпкілікті қалыптасты. Соның барлығы қазақ халқының антропологиялық құрылымының біртұтас негізін құрап отыр.

**4.2. «Қазақ» этнонимі, қазақ жүздері**

Қазақ халқының қалыптасуымен бірге ХV-ХVІ ғасырларда қазақ жүздері де

қалыптаса бастады. Жүздер туралы жазба деректері ХVІ ғасырда шығыс жылнамалар-ында кездеседі. Жүздердің құрылуы Қазақ жерінің табиғи-климаттық жағдайлары мен халықтың көшпелі өмір салтына тығыз байланысты болды. Қазақстан өзіндік дамуына ықпал ететін табиғи-ландшафтық белдеулерден тұрады. Бұл - қазақ халқының шаруа-шылық, мәдени қызметінің табиғи ареалдары болған үш географиялық бөлік. Оларға Оңтүстік Қазақстан мен Жетісу; Батыс Қазақстан, Орталық, Солтүстік және Шығыс Қазақстан аймақтары кіреді. Жүздер табиғи-климаттық ерекшеліктерге байланысты қалыптасқан шаруашылық және әскери-әкімшілік басқару жүйесі ретінде қалыптасты Қазақ жүздерінің қалыптасуына қазақ халқының негізін құраған ру-тайпалардың моң-

ғол ұлыстарының құрамында, кейінірек жекелеген мемлекеттік бірлестіктер құрамында ұзақ уақыт болуы ықпал етпей қойған жоқ еді. Ұлы жүз аумағы Сыр бойынан Жетісуға дейінгі жерлерді қамтиды. Оның құрамына үйсін, қаңлы, дулат, албан, суан, сіргелі, ысты, ошақты, шапырашты, жалайыр рулары енеді. Арғын, қыпшақ, уақ, найман, қоңырат, керей және басқа да ру-тайпалар негізінде құралған Орта жүз аумағы Қазақстанның Солтүстік-Шығыс және Орталық белігін қамтиды. Сырдарияның сағасын, Арал теңізінің жағалауын, Каспий маңы ойпатының солтүстік бөлігін Кіші жүз алып жатты, Оның құрамына он екі атадан тұратын: адай, жаппас, алаш, бөріш, есентемір, серкеш т.б.; алты атадан тұратын жетіру: табын, тама, жағалбайлы т.б.; жеті атадан тұратын әлімұлы: қарасақал, тертқара, шекті т.б. рулардан тұратын тайпалық одақ кірді.

ХV ғасырдың ІІ жартысынан бастап қалыптасқан халық көршілес елдер арасы мен жазба деректерінде «қазақ» деген атаумен белгілі бола бастады. «Қазақ» сөзінің мағынасы мен шығу тегі туралы ғалымдар әлі күнге дейін ортақ пікірге кепген жақ. Халықтың атауы жайындағы күрделі мәселе бойынша түрлі жазба деректері, ғылыми көзқарастар мен аңыз-әңгімелер қалыптасқан. Мысалы, Н. Карамзин мен А. Вамбери Византия императоры Константин Багрянородный (Х ғ. ортасы) «Қазахия елі» жайлы атап көрсеткені туралы мәліметтер келтіреді. Бұдан кейінгі зерттеулер аның Қазахия емес, Касахия екенін, олардың касогтер екенін дәлелдеді. «Касог» дегеніміз - байырғы кавказ тілдерінің бірінде сөйлейтін абхаз-адыгей тобының тармағына жатады, Ал «қазақ» этнонимінің «касог», «касахия» деген сөздердің үндестігіне негізделгендіктен, ол болжамдық мәнге ғана ие болады.

Араб тарихшысы Ибн Асам әл-Куфи «касаг» сөзін «Китаб әл-Футух» атты тарихи шығармасында (ІХ ғасырдың аяғы - Хғ. басы) қолданған. Бірақ анда да Кавказда орналасқан Касак жері аталған. Финдік зерттеуші Г. Рамстедт «қазақ» терминін арба деген мағынада қолданылатын «хасатг - терген» деген моңғолдық сөз тіркесінен шығарады. Алайда бұл көзқарастың да ешқандай қисынға келмейтіні белгілі болып отыр. VІІ ғасырдың орхон-енисей ежелгі түркі жазба ескерткішінен В. Радлов оқыған «Қазғақым оғлым» деген сөзтіркесі мен «қазақ» сөзінің үйлесімділігі туралы болжам да айтылады. Қарлұқ этникалық атауының араб тілінен қарлұқ - хазлак деп дұрыс аударылмауы салдарынан Н. Пантусов ««хазлак» - «казлак» сөзінің түп-төркінінен шыққан, кейіннен өзгеріске ұшыраған», - деп, қарлұқтарды қазақтарға теңгереді. «Қазақ» атауы Шығыс және Батыс Түрік қағанаттары кезеңінде туған, Күлтегін мен Білге қағанның билігі тұсында дәстүрлі түркілік ұғыммен әлемнің шығыс бөлігі «көк» түспен белгіленеді де, шығыс түркілері «көк түріктер» деп атала бастады» деген бір пікір бар. Бұл пікір бойынша: ««қазақ» этнонимі «қас» сезімен байланысты, ейткені түркі тілінде ол «қас» «нағыз» дегенді және «ақ» «батыс» дегенді білдіріп, нәтижесінде «қас-ақ» - «нағыз батыстық» деген ұғым қалыптасты»,- дейді. Бұл сөздің әртүрлі түсініктемелері де бар. Кейбір лингвист ғалымдар оны «қаз ақ» - ақ қаз сөзімен, енді біреулері «қаз» - қазу, «кез» - кезу, «қаш» - қашу етістіктерімен байланыстырады.

Соның ішінде «қазақ» сөзі Х| ғасырда қыпшақтардың мекендеген аймағында пайда болған, ол «еркін, кезбе адам» деген ұғымды білдіреді. Оған әлеуметтік мән беріліп, өз руынан, тайпасынан, мемлекетінен бөлініп, әскери шараларға қатысу арқылы өмір сүруіне жағдай жасайтын топтардың атауына айналады. Бұндай ұғыммен әскериленген казак институты да байланысты. ІХ-Х ғасырларда Шығыс Дешті-Қыпшақ қоғамында «қазақ» деген атаумен әлеуметтік, ал ХІ-ХІІ ғасырларда этноәлеуметтік топтар пайда болды.

Моңғол шапқыншылығы кезінде қыпшақтардың тайпалық топтарын Дешті

Қыпшақ шегінен тыс жерлерге ыдыратып жібергендіктен, бұл «қазақ» атауының кең таралуына мүмкіндік туғызды. «Қазақ» сөзі еркін, тәуелсіз жүрген әр текті адамдар тобын білдіру үшін қолданылған. Қазақылық жасау этникалық және мемлекеттік шекаралармен шектелмеді. ХІV ғасырдың басында Қазақстан аумағында дербес мемлекеттер, сонымен бірге Ақ Орда мемлекеті пайда болды. Олардың дербес ел болуына жергілікті этникалық топ - қыпшақтар негіз болды. «Қазақ» термині ХV ғасырдың екінші жартысынан бастап этникалық мәнге ие бола бастады. Сөйтіп, түркі-қыпшақ сөзі алғашында «еркін, азат, тәуелсіз, қызыққұмар» адамды жалпылай атау ретінде қолданған. Бұл тұжырымды белгілі зерттеушілер: Ш. Уәлиханов, В В. Вельяминов-Зернов. В.В. Бартольд, С. Ибрагимов, В.П. Юдин ұстанады. Ал Жәнібек пен Керей Әбілхайыр хандығынан көшіп кеткенде, олардың жақтастарын өзбек-қазақ деп атай бастады. Жәнібек пен Керейдің күшеюімен бірге оларға бағынышты жұрттың бәрі қазақ атауына ие болды. Бұл термин біртіндеп этникалық мәнге ие болып, ХV ғасырдың екінші жартысынан бастап тұтас халықтың атауына айналды.

**4.3. Қазақ хандығының құрылуы**

Отан тарихындағы аса маңызды мәселенің бірі Қазақ хандығының құрылуы болып табылады. Қазақ хандығының пайда болуы Қазақстан аумағында жүрген этносаяси үрдістердің заңды нәтижесі болды. Ол барлық аймақтардың ортақ саяси құрылымға біріккенін, барлық қазақ рулары мен тайпаларының бірлесуін, яғни халық ретінде қалыптасудың ұзақ үрдісінің аяқталуын көрсетеді. Бұл этноәлеуметтік қауымдастықтың дербес мемлекеттік ұйым құруға деген табиғи ұмтылысы еді.

Қазақ хандығының негізін салған Керей мен Жәнібек болды. Қазақ хандығының дербес саяси мемлекеттік бірлестік ретінде тарих сахнасына шығуына Шыңғыс хан ұрпақтары арасындағы саяси билік үшін күресі қолайлы жағдайлар туғызған еді.

Ақ Орда билеушісі болған Орыс ханның шөбересі, Барақ ханның баласы Жәнібек өзінің ағайыны Кереймен бірге 1459-1460 жылдары Әбілхайыр хандығынан бөлініп шығып, Моғолстан ханы Есен-Бұғаның (1429-1462) иелігіндегі Шу мен Талас аймағындағы Қозыбасы деген жерге қоныстанады. Сөйтіп, Қазақ хандығының құрылу барысы ХV ғасырдың екінші жартысында дағдарысқа ұшырай бастаған Әбілқайыр хандығы мен Моғолстан мемлекетінің ішкі саяси жағдайымен байланысты болды. 1457 жылы Әбілқайырдың ойраттардан жеңіліске ұшыраған сәтінен бастап жағдай шиелінісіп кетті.

Әбілхайыр ханның ішкі саясаттағы қателіктері мен ойраттарға қарсы күрестегі сәтсіздіктері, құрамындағы ру-тайпалардың наразылығын күшейтіп жіберді. Бұл жағдайлар ру-тайпалардың кесемдерін, енді тұрақты этноаумақтық ұйым құра алатын күштерді іздестіруге мәжбүр етті. Сондықтан шайбандық Әбілқайыр ханның саяси қуғын-сүргініне ұшыраған Керей мен Жәнібек хандықтағы саяси дағдарысты өз мүдделеріне пайдалана отырып, қоғамның барлық жіктерін топтастыру саясатын белсенді түрде жүргізе бастады. Осы кезеңде Орта Азияның тарих сахнасына қырғыз, өзбек, қарақалпақ және басқа да халықтар шықты.

Моғолстан билеушісі Есенбұға хан Орда Ежен ұрпақтарымен одақтаса отырып, оларды өз иелігінің батыс шекараларын қорғау үшін пайдалануды көздеді. 1462 жылы Есенбұға хан өлгеннен кейін Керей мен Жәнібектің Жетісудағы саяси ықпалы арта бастады. Мұхаммед Хайдар Дулатидің «Тарихи Рашиди» еңбегіндегі деректері бойынша қазақ хандығының құрылған уақыты - 1465-1466 жылдар. Көршілес Моғолстанда Қазақ хандығының құрылуына Әбілқайыр ханның қауіптене қарауы заңды еді. Сол себепті ол 1468 жылы Моғолстанға жорыққа аттанады. Бірақ жорық кезінде науқастанып, қайтыс болады. Әбілхайыр ханның өлімінен кейін оның хандығындағы саяси дағдарыс өзінің шегіне жетті.

Билік үшін күрес, жаппай жазалаулар басталады. Дегенмен билікті Әбілхайыр ханның ұлы Шайх-Хайдар қолына алады. Әбілхайыр хандығындағы билік үшін күреске Керей мен Жәнібек те араласып, олардан жеңіліс тапқан Шайх-Хайдар хан қаза табады. Ал Әбілхайыр ханның басқа ұрпақтары Мауераннахр аймағына қашуға мәжбүр болады. Керей мен Жәнібек Әбілхайыр хандығындағы зор аумаққа ие болды. (Жәнібекті халық Әз Жәнібек деп атаған, «әз» сөзі дана, данышпан деген мағынада қолданылған - ант.) Осылайша «қазақ» атауын алған халықтың мемлекеттік бірлестігі пайда болған болатын. Сонымен Қазақ хандығы Қазақстан аумағында үздіксіз жүрген саяси және этникалық үрдістердің нәтижесінде тарих сахнасына шықты. Оның негізгі кезеңдері Керей мен Жәнібектің Әбілхайыр хандығынан бөлініп, өздерін қолдаған ру-тайпалар-мен көшіп кетуі және Моғолстанның батыс бөлігіне қоныстануы болды. Бұл үрдістердегі маңызды фактор алғашында «өзбек-қазақ» аталған жұрттың, кейінірек «қазақ» деген атауға ие болып Керей мен Жәнібекке қолдау білдіруі еді. Бұл фактор өз кезегінде Қазақ хандығының құрылуына әкелді, Соңында Әбілхайыр ханның қазасынан кейін Керей мен Жәнібектің бұрынғы Ақ Орда иеліктеріне қайта ез билігін орнатуы шешуші қадам болды. Ал жаңа мемлекеттік құрылым Қазақ хандығы деп атала бастады.

Шәкәрім бұдан басқа мынадай мәліметтерді кептіреді: «Әз Жәнібек қазақты Қашқардағы Шағатай нәсіліне қаратқан соң, сол кезде қазақты һәм көшпелі басқа елдерді Жүніс ханның Ахмет деген баласы билеп, оның ағасы Жәнеке, шын аты Махмұд деген Ташкентте үлкен хан болыпты. Сонда Ахметхан қалмақтармен соғысу үшін қазақ жігіттерінен әскер құрап, оларды ұлы жүз, орта жүз, кіші жүз деп атапты. Қалмақтар Ахметханға Алашы деп ат қойыпты. Мағынасы «Жан алғыш» дегені, мұны естіген Ахметхан: «Қалмақ бұл атты қорыққан соң қойды. енді қалмақты шапқанда «алашылап» шабыңдар» деген соң, қазақтар «Алашы» деп шауып, сол қазаққа ұран болыпты. «Алаш-

алаш болғанда, Алашы хан болғанда, қалмаққа не қылмадық», - деп қазақтың мақтанатұғыны осы» (60, 22-23-6.|. Осы үзіндіден Шәкәрімнің өз зерттеулерінде халық аңыздарына, фольклорға сүйенген керінеді. Шәкәрім баяндаған тарихи оқиғалар басқа да ғылыми зерттеулермен дәлелденеді. Мәселен, Жоңғар тарихын зерттеуші ғалым И. Златкин: «Қалмақтарға жиі-жиі шапқыншылық жасай бергендіктен олар Ахмет ханды -

Алашы (жан алғыш) деп атап кеткен. (Ахмет хан (1496-1504) ойраттармен жиі-жиі соғыса берген соң олар Алаша хан деп атаған (алаша деген сез «Кісі өлтіруші» деген мағына береді), яғни ойраттарға маза бермеген» деген мәліметтер келтіреді. (Қараңыз: Златкин И.Я. История Джунгарского ханства. 41-б.)

**4.4. ХVІ-ХVІІ ғасырлардағы Қазақ хандығының саяси жағдайы**

ХV ғасырдың ортасынан ХVІІ ғасырдың басына дейін Қазақ хандығы тұтас саяси құрылым ретінде өмір сүрді. Ол тұрақты даму кезеңдерін де, аумалы-төкпелі кезеңдерін де басынан кешіріп, мемлекеттілік толығымен қалыптасып орнықты. Хандықтың аумағы ішкі және сыртқы жағдайдың өзгеруіне қарай талай рет өзгеріске ұшырады. Ал ХVІІ ғасырда әр бір жүз өз хандарын сайлай бастады.

Қазақ хандығы ХVІ ғасырдың бірінші ширегінде билік құрған Қасым хан

Жәнібекұлы кезінде нығайып, күшейді. Ол Бұрындық хан тұсында-ақ іс жүзінде ел билей бастаған еді. Сол кезде Қазақ хандығындағы саяси ықпалынан айырыла бастаған Бұрындық хан өзіне жақын адамдарымен Мауераннахрға барып тұрақтаған, ал өмірінің соңғы жылдарын Самарқандта өткізген.

Ал Қасым 1511 жылдан бастап ресми түрде билікті қолға алады. Қасым хан (1511-1521(1523)) Мұхамед Шайбанидың Иран шахы Исмаилмен Мерв түбіндегі шайқаста жеңіліп, қаза тапқанын пайдаланып, Оңтүстік Қазақстан аумағындағы өз билігін нығайтты. Ол 1513 жылы Сайрам қаласын бағындырып, Ташкентке жорыққа шығады. Сонымен бірге Қасым хан өзінің белсенді саяси және дипломатиялық қызметінің нәтижесінде Жетісудың шығыс аймақтарына да ықпалын арттыра бастады. Қасым хан 1514 жылы Жетісудан ығысып, Қашқарияға барып орналасқан шағатайлық Моғолстан ханы Сұлтан Саидпен достық қарым-қатынас орнатады. Өйткені Моғолстан ханы Жаркентті орталық етіп, Шығыс Түркістанда жаңа мемлекеттің негізін салған еді.

Батыста оның қол астына Ноғай Ордасындағы саяси дағдарысты бастан өткерген ру-тайпалар көшіп келе бастады. Сөйтіп, Қазақ хандығының шекарасы оңтүстікте Сырдарияның оң жағалауынан оңтүстік-шығыста Жетісуға дейінгі, солтүстік пен солтүстік-шығыста Ұлытау, Қарқаралы таулары мен кең-байтақ далалық кеңістікті, ал батыста Жайық өзеніне дейінгі аймақты қамтып жатты.

Қазақ хандығы Қасым хан тұсында халықаралық аренада да таныла бастады. Қазақ хандығы алғашқылардың бірі болып князь ІІІ Василий (1505-1533) тұсындағы Мәскеу мемлекетімен дипломатиялық байланыстар орнатты. Сол тарихи кезеңдерде қазақтар дербес этникалық қауымдастық ретінде Батыс Еуропаға да белгілі болды. 1517 және 1526 жылдары Мәскеуде болған австриялық дипломат Сигизмунд Герберштейн өз жазбаларында қазақтар туралы деректер қалдырған.

Тарихшы Мырза Мұхаммед Хайдар Дулатидің мәліметтері бойынша Қасым хан билігі кезінде Қазақ хандығындағы халықтың саны миллионға жеткен. Сол себепті ол «қазақтың жерлерін жинақтаушы» деген атқа ие болған еді. Оның замандастары Ибн Рузбихан, Бабыр, Мырза Мұхаммед Хайдар Дулатидың пікірлерінше Қасым хан ержүректілігімен әрі соңынан басқаларды ерте алатын қабілетімен, қолбасшылық дарынымен ерекшеленген. Сондай-ақ оның еліктеуге тұрарлық адамгершілік қасиеті жоғары адам болғанын да атап көрсетеді. Қасым хан хандық билікті нығайтып, қоғам өмірін реттейтін заңдардың қатаң сақталуына ерекше мән берген. Ол хандықтың барлық саласын қамтитын, қазақ халқының әдет-ғұрыптары мен салт-дәстүрлеріне негізделген жаңа заңдар жинағын енгізген. Оны халық «Қасым ханның қасқа жолы» деп атаған. Кейбір деректерге қарағанда Бұл заңдар жинағы Бес бөлімнен тұрған. Оған мүліктік, қылмыстық, әскери, елшілік және жұртшылық заңдары жинақталған. Осылайша Қасым хан Қазақ хандығының тарихында қолбасшы, саясаткер, дипломат әрі реформатор тұлға ретінде қалды.

Қасым қайтыс болғаннан кейін 1522 жылы оның ұлы Мамаш хандық билікке келді. Арада көп уақыт етпей ол ұрыстардың бірінде қаза табады. 1523 жылы Әдік сұлтанның баласы, Жәнібек ханның немересі Тахир (1523-1533) хан тағына көтеріледі. Алайда оның саясаткер ретінде халық арасында үлкен беделі болмады, қаталдығы басым болды. Қазақ хандығының дамуы Тахир хан тұсында хандық ішіндегі саяси наразылықтармен және сыртқы саясаттағы жеңілістермен ерекшеленді. Өйткені Тахир хан маңғыттармен соғыста сәтсіздікке ұшыраған еді. Тахир хан 1523 жылы Моғолстан ханы Сұлтан Саид-

пен одақ құрады. Бірақ ол Моғолстанға қарайтын қырғыздардың Бір бөлігін өз жағына тартқандықтан, олардың арасындағы одақтық қатынас үзіліп тынды. Сонымен бірге Тахир хан шайбанилықтармен соғыста да жеңіліс тапты. Соның нәтижесінде қазақтардың негізгі иеліктерінің біразынан айырылуына әкеліп соқтырды. Осылайша Қазақ хандығындағы саяси дағдарыс тереңдей берді. Тахир хан өлгеннен кейін оның ағасы Бұйдаш (1533-1534) хандық билікке келді. Алайда тарихи деректерден сол кезеңде Ахмет хан, Тоғым хан сияқты хандардың билік құрғаны женінде де мәліметтерді кездестіруге болады.

Бұйдаш хан қырғыздармен одақ құрып, қазақ-қырғыз бірлестігін құру мақсатын кездеген еді. Бірақ ол 1559 жылы Мауераннахрға жорық кезінде қаза табады. Жоғарыда есімі аталған Жәнібектің ұлы Тоғым хан 1537 жылы 37 сұлтанмен және өзінің барлық туғандарымен бірге Шағат деген жерде Моғолстан ханымен болған шайқаста мерт болады. Одан кейін хан тағына аты үш жүз қазақтарының арасында даңққа бөленген, башқұрт пен ноғайдың да халық аңыздарында айтылатын Қасымның ұлы Хақназар (1538-1580) отырады.

Хақназар хан әкесі Қасым салған жолды одан әрі жалғастырды. Ол ойрат және моғол билеушілерімен болған күресте Жетісудың шығысы мен оңтүстігіндегі жерлерді қорғап қалды. Сонымен бірге Өзбек ханы Абдаллахпен адақ жасап, оңтүстік шекараларын бейбіт қалыпқа түсіреді. Ал ХVІ ғ. ІІ жартысында Хақназар хан Ноғай Ордасының Шығыс бөлігін Қазақ хандығына қосып алып, батыстағы шекараларын Еділге дейін кеңейтті. Хақназар қайтыс болғаннан соң Жәнібектің немересі, Жәдіктің ұлы Шығай (1580-1582) хандық билікке келді. Ол қазақ қоғамында ислам дінінің таралуына ерекше ман берген хан болды. Шығайдан кейін хан тағына оның баласы Тәуекел (1582-1598) отырды. Тәуекел хан да дипломатиялық саясатқа үлкен маңыз берді. Ол 1594 және 1595 жылдары Құл-Мұхаммед сұлтанды басшы етіп, Мәскеуге елшілер жіберген. Бұл елшіліктердің негізгі мақсаты Тәуекел ханның немере інісі Оразмұхамедті орыс тұтқынынан босату және Ресеймен әскери одақ жасау болған еді. Бірақ Тәуекел ханның бұл дипломатиялық қадамдары сәтсіз аяқталды.

Тәуекел хан 1598 жылы Бұхар ханы Абдаллах өлгеннен кейін Сайрам, Ташкент, Түркістан, Самарқанд қалаларын басып алады. Одан кейін ол Бұхара қаласына қарай жылжиды, алайда, ұрыстардың бірінде жарақат алып, сол 1598 жылы қайтыс болады.

Тәуекелден кейін оның інісі Есім (1598-1628) хан болып жарияланды. Халық оны Еңсегей бойлы Ер Есім деп атаған. Сондай-ақ Есім хан қазақ қоғамына «Есім ханның ескі жолы» деген заңдар жинағының енгізген реформатор. Ол Қазақ хандығының астанасын Түркістан қаласына кешіреді. Есім ханның басты жетістігі Ташкент қаласын Қазақ хандығына қосып алуы мен 1603-1624 жылдары Бұхар хандығымен жүргізген соғыста жеңіске жетуі еді. Есім ханнан соң оның ұлы Жәңгір хандық билікке келеді. Ол халық жадында Сапқам Жәңгір деген атпен қалған. Бұл кезде Қазақ хандығына басты қауіп жоңғарлардан төнгендіктен Жаңгір ханның билігі де үздіксіз соғыстармен өтті.

1643 жылы Жәңгір хан Орбұлақ шайқасында жоңғар әскеріне ойсырата соққы берген. Ол 1652 жылы ойраттармен болған соғыстың бірінде қаза тапты.

Салқам Жәңгірден кейін Батыр хан бипік басына келеді. Бірақ ол туралы мағлұматтар өте сирек кездеседі. Сондықтан да бұл кезең Отан тарихындағы «ақтаңдақ» кезең бапып есептеледі. Батыр ханнан кейін Жәңгірдің ұлы Тәуке (1652-1715) хан болып жарияланады. Тәукенің толық аты-жөні Тәуекел-Мұхаммед-Батыр-хан. Оның кезінде Қазақ хандығының іргесі бекіп, жоңғар шапқыншылығына тойтарыс берілген болатын. Қазақ халқы Тәуке хан заманындағы мамыражай тыныштық пен қауіп-қатерсіздікті бейнелі тілмен «Қой үстінде бозторғай жұмыртқалаған заман» деп атауы кездейсоқ еместін. Сонымен бірге оны халық Әз Тәуке (дана, данышпан) деп те атаған. Өйткені Тәуке хан өзінің керегенді ішкі және сыртқы саясатының нәтижесінде Қазақ хандығындағы бытыраңқылықты жойып, бір орталыққа біріккен мемлекет орнатуға қол жеткізген еді. Әз Тәуке қазақ қоғамындағы құқықтық нормалардың жинағы «Жеті Жарғы» заңдар жинағын қолданысқа енгізді.

**4.5. «Жеті Жарғы»**

Қазақ хандығының құқықтық жүйесінде Тәуке хан үлкен реформа жүргізді. Бұл қазақ қоғамына «Жеті Жарғы» заңдар жинағының енгізілуі еді. Оның қабылдануына ұйтқы болған Әз Тәуке болғандықтан бұл заңдар жинағын халық арасында «Тауке ханның Жеті Жарғысы» деп те атаған. Тарихи деректерге қарағанда Тәуке хан беделді Ұлы жүзден Төле бимен, Орта жүзден Қазыбек бимен, Кіші жүзден Әйтеке бимен кеңесе отырып, құқықтық реформаны жүзеге асырған. Олар қазақ қоғамындағы қалыптасқан құқықтық нормаларды талқылап, жаңа заң ережелерін бекіткен. Бұл реформа ХУІІ ғасырдың 80 жылдарында жасалған деген болжамдар бар Өйткені бұл Қазақ хандығы тағдырындағы аса күрделі кезеңдер еді. Тәуке ханға екі майданда Сырдариялық қалалар үшін аштархандықтармен жане оңтүстік-шығыста ойраттармен соғыс жүргізуге тура келді. Алда жоңғарлармен болмай қалмайтын қатал да ауыр соғыс күтіп тұрды. Мұның үстіне хандықтың өз ішінде де алауыздықтар тоқталмады. Сол себепті сыртқы жаулардан қорғану үшін, бірінші кезекте ішкі жағдайды қалыпқа келтіру қажет болды. Бұл сол кезеңнің талаптарына жауап беретін жаңа заң ережелерін қабылдауға алып келді

«Жет! Жарғыда» қазақ қоғамындағы құқықтық жүйесінің негізгі қағидалары мен нормалары бекітілген. Қазақ халқының дәстүрлі құқықтық нормаларын Тәукенің алдындағы билеушілер жүйелеп, заң ережелерімен толықтырған болатын. Тарихшылардың пайымдауы бойынша «Жет) Жарғы» Шыңғысханның «Жасағы», «Қасым ханның қасқа жолы» мен «Есім ханның ескі жолы» негізінде жасалған деп санайды.

«Жеті Жарғыда» әкімшілік, қылмыстық, азаматтық, отбасылық құқықтардың нормаларын, сонымен қатар салық, діни кезқарастар туралы ережелерді заңдық тұрғыда бекітті. Жалпы алғанда қоғам емірінің барлық сапаларын қамтыды. «Жеті Жарғы» бойынша мемлекеттік билік ханның қолына шоғырландырылды. Ал, елді басқару сұлтандар мен ру-тайпа көсемдері арқылы жүргізілді. Хандықтың маңызды мәселелері халық жиналыстары -- Құрылтайда талқыланды. Оған қатысушылар қаруымен келуге міндетті еді.Қылмыстық-құқықтық нормалар бойынша: кісі өлімі, денеге зақым келтіру,

зорлау, сабау, қорлау, балалық борышын атқармау, ұрлық, зинақорлық жасаған қылмыстар үшін түрлі жазалар бекітілді. Жаза түрперінің бірі бойынша ақанға - қан, жанға - жан» қағидасы сақталды. «Жеті Жарғының» ең басты жаңалығы - құн заңының белгіленуі. Яғни жазадан құн телеу арқылы құтылудың жолдары белгіленді.

Өлім жазасы: әйелі ерін өлтірсе, әйел өзінің некесіз тапқан баласын өлтіргені үшін, әйелдің зинақорлық жасағаны үшін, құдайға тіл тигізген адам үшін берілді. Ол дарға асу немесе таспен ұрып өлтіру түрінде жүзеге асырылатын болды.

Құн мелшері қылмыскер мен жәбірленушінің әлеуметтік жағдайына байланысты белгіленген. Қарапайым ер адамды өлтіргені үшін қылмыскер оның туыстарына 1000 қой, айел адам үшін 500 қой беріп құн төлейтін болса, ал сұлтанды немесе қожаны өлтіргені үшін қарапайым жеті адамның құны алынды. Сұлтанға немесе қожаға тіп тигізу 9 бас қойға, оларға қол жұмсау 27 бас қойға бағаланды. Құлдың құны оның иесіне қыран немесе тазы ит беру арқылы төленді. Денеге зақым келтіру де құн төлеу арқылы шешілді. Мысалы: бас бармаққа зақым келтіргені үшін 100, шынашақ үшін 20 қой белгіленді. Ұрлық үшін ұрланған малдың немесе заттың құны «үш тоғыз» мөлшерінде өтейтін болған. Ұрланған жылқыға жылқымен қоса түйе, қойға жылқы қосып қайтаратын болған. Бір түйе үш жылқыға немесе 10 қойға теңестірілді.

ХІV ғасырда Қазақ жерінде болған мароккалық араб жиһанкезі ибн-Батут құқықтық нормалар туралы былай деп жазған: «Онда малды бақпайды, күзетші жоқ, өйткені олардың соттары ұрлыққа қатал қарайды. Ибн-Батуттың тағы бір байқағаны мынау болған: «Менің бұл елдерден көргендерімнің ішіндегі аса біртаңғаларлығы, олар әйелдерді өте қатты сыйлайды екен. Түрік әйелдері бетін жаппайды» (22, 28-29-6.|)Жазаның басқа да түрлері бойынша: христиандықты қабылдаған адамның мүлкі тәркіленген; егер екіқабат әйел күйеуін өлтірсе, онда ол рудан куылған егер баласы ата-анасына тіл тигізсе, оны жұрт алдында мақсаралайтын болған.

Қазақ коғамының ерекшеліктеріне сәйкес қылмысқа ұжымдық жауапкершілікке де ерекше мән берген. Әйелдер мен балалардың, күңдер мен құлдардың сотта куәгер болатын құқы болмады. Отбасы-некелік қатынастар бойынша мұрагерлік құкық нормалары белгіленді. Сотта нақты айғақтарсыз айыптау үшін екі адамнан жеті адамға дейін куәгерлер талап етілді, олар болмаған жағдайда ант беретін болды. «Жеті Жарғы» зацдары бүкіл қазак хандығының аумағында жүргізілді.

**4.6. XVI-XVII ғасырлардағы Қазақ хандығының әлеуметтік-экономикалык дамуы**

Қазақ коғамы саяси және құқыктық белгілері бойынша ерекшеленетін негізгі екі әлеуметтік топтан тұрды. Мұның бipi - «ақсүйектер» тобы. Oған Шыңғысхан ұрпактары - төрелер мен Мұхаммед пайғамбардың ілімін насихаттаушылардың ұрпактары - қожалар кірді. Қалған әлеуметтік топтар «қара сүйек», яғни қарапайым халыкка жатты. Шыңғыс хан ұрпактарына туған кезден бастап берілетін құқығы султан атагын алды. Әке жағынан туыс, бipaқ хандык құрмаған Шыңғысхан тұкымдарына катысты «оғлан» немесе «төре» терминдері де колданылды. Хан тағына үміткер бола алатын. Бұл рәсімнен кейін той-думанға ұласатын болған. Хан төмендегідей қызмет атқарды: хандықтың барлық аумағына әрі барлық жеріне билік етті, жоғары бас қолбасшы болды, соғыс жариялады немесе бітім жасасты, сыртқы дипломатиялық байланыстарда басты тұлға болды, сыртқы саясат бағытын айқындады; жоғарғы заң шығарушылық және жағарғы сот қызметтерін орындады. Ханның айналасында

кеңесшілері, көмекшілері, арнайы жасағы және күтушілері жүрді. ХVІІ-ХVПІ ғасырдың |жартысында Қазақ хандығының орталықтары Ташкент пен Түркістан қалалары болды.

Хандық құрмаған терелер сұлтан титулын иеленіп, ұлыстарға билік жүргізді. Шамамен алғанда ұлыстар 10 мыңға жуық шаңырақтан немесе 60 мыңдай халықтан тұрды. Хандық жиырмаға жуық ұлыстан құралды. Ұлыстың аумағын белгілеуді, оны иеліктен алу мен беруді хан жүзеге асырды. Сұлтандарға ұлыстың билеушісі әрі ұлыс әскерін басқару құқығы берілді. Олар тән жазасынан босатылды және билер сотына түспеді. Оларды аға сұлтан немесе хан ғана жазалай алды. Жалған атпен «ақсүйек» атын жамылу - кісі өлтірумен тең болатын толық құн төлеу арқылы жазаланды.

Қазақ қоғамында билердің алатын орны ерекше болды. Олардың ықпалы басқаратын руларының тектілігімен, санының көптігімен, күштілігімен анықталды. Билерге қарауындағы рулардың сот, әкімшілік және әскери билігі берілді. Олар сұлтандармен қатар саяси билік атқарып, ру басылары ретінде жалпы мемлекеттік істерді шешуге қатысып отырды. Билер қауымы арасындағы ықпалдылары мен беделділері хан жанындағы билер кеңесіне енді.

Қазақ қоғамында мүліктік жағдайы мен дәулетіне қарай бай және кедей болып беліну қалыптасқан. Байлар қоғамның саны басым топтарын құрағанымен, ерекше құқықтар мен артықшылықтарға ие бола алмады. Мысалы, Ибн Рузбихан өз еңбегінде қазақ қоғамындағы байларда ондаған киіз үйлерінің, жүздеген түйелерінің, ондаған мың қойларының болғанын және табындарында 15, 18, кейде, тіпті 26 мың жылқыға дейін есептелетінін атап көрсетеді. Бұдан әрі ол: «Қазақтар ете бай тұрады, ең кедей деген отбасының езінде бірнеше мың бас қой, жылқылары және егіздері бар», - деп жазады (22, 40-6.

Бай адамдар билердің, батырлардың, қатардағы көшпелілердің және басқа топ өкілдерінің арасында да болды. Байлық үлкен пайда, қоғамдық бедел мен абырой әкелсе де, ол ерекше саяси құқықтар бере алмады. Ал «ақ сүйектердің» кедей деген өкілінің өзі оларға тиісті барлық құқықтар мен артықшылықтарды иеленді. Онымен орасан зор дәулетке ие, бірақ төре тұқымы болып саналмайтын байлар таласа алмады. Қазақ қоғамында мұсылман діндарлары да маңызды орын алды. Еркін көшпелі адам жеке және мүліктік құқықтарды иеленетін заңды тұлға болды. Жеке адам мен оның құқықтарын қорғау ру мүшелерінің ерекше ынтымақтастығымен қамтамасыз етілді, мемлекеттік аппарат мұндай қызметті орындаған жоқ. Сейтіп, жеке адамның ру мүшесі ретінде ғана мәні болды. Қарапайым халық қоғамдық сатының төменгі басқышын құрады.

Қазақ қоғамының ең құқықсыз әлеуметтік тобы құлдар болды. Құлдықтың негізгі қайнар көздері: тұтқындар, саудаға түскендер, борышын төлеуге қабілетсіз адамдар болды. Құл затқа, малға теңеліп, иесінің толық билігінде болды, ол құлдың қылмысы үшін жауапты болды әрі өміріне қожалық жасады. Қазақ хандығында жерді сыйға тарту дәстүрі қалыптасты. Яғни жерге мұрагерлік құқығын иеленуді «сойұрғал» деп атады. Малшы қауымы зекет салығын төледі, ет түрінде соғым, сыбаға берді. Егіншілер баж, харадж төлеп тұрды. Қарапайым жұртшылық қоғамдық жұмыстарға - мердігерлікке тар-

тылды. Әскер үшін қаналға, сондаи-ақ текті адамдар үшін жамалға салығы алынды. Әскерді жабдықтау үшін тағар жиналды. Мұсылман дінбасылары вакфтік жерлерді иеленді.

Қазақтар негізінен мал шаруашылығымен айналысты. Мал өнімдері: азық-түлік, тұрғын үй жабдығы, көлік, саудадағы айырбас құралы болды. Қазақтар қысы-жазы жайылу мен тебіндеуге бейімделген мал: қой, жылқы және түйелерді көп өсірді, Қой өсірудің ерекше маңызы болды. Еті мен сүті тамаққа пайдапанылды, жүнінен киім, терісінен аяқкиім, ыдыс-аяқ, қаракөл елтірісі, майынан сабын дайындалды. ХV ғасырда Венециандық саудагер И. Барбаро. «Бұл халық құйрығы 12 фунтқа дейін тартатын, ұзын қылшықты әрі ұзын сирақты дәу қойларды өсіреді. Мен құйрықтарына байланған арба-

ларды сүйреткен қойларды көрдім», - деп жазды |33, 325-6.|

ХVІІ ғасырда Арал маңында болған ағылшындық А. Дженкинсон қазақ халқының ірі әрі үлкен құйрықты, салмағы 60-80 фунт тартатын қойларды асырайтынын мәлімдейді. Мырза Мұхаммед Хайдар Дупати өзінің «Тарих-и Рашиди» еңбегінде Қасым ханның Моғолстан ханы Сұлтан Саидпен кездесуін және оның көшпелі өмір салты туралы айтқан ойларын былай суреттейді: «Біз дала тұрғындарымыз, біздің сирек кездесетін қымбат заттарымыз жоқ, басты байлығымыз - жылқы. Оның еті мен терісі бізге ең жақсы тамақ пен киім болады... біздің жерімізде бақтар да, ғимараттар да жоқ, біздің сапарымыздың мақсаты - жайылып жатқан малдарға сүйсіну; ал табынға барып,

жылқыға қарайық...» |22, 32-33-б.). ірі қара мен ешкі өсірудің қазақтар үшін маңызы аз болды. Мал жеке меншікте болса, ап жайылым жерлер ұжымдық меншікте болды.

Қазақ хандығының экономикалық өмірінде қалалар маңызды рел атқарды. Олардың ішінде Сырдария алқабындағы отырықшы және кешпелі дала шегінде тұрған Сығанақ қаласы ерекше орын алады. Мұсылман қауымының қасиетті орны әрі қазақ хандарының резиденциясы болған Түркістан ірі саяси, экономикалық әрі мәдени орталық Болды. Мұнда Есім, Жәңгір хандардың кесенелері салынды. ХІV ғасыр мен ХV ғасырдың тоғысында іргесі көтерілген аса ғажайып сәулет енерінің ескерткіші Қожа Ахмет Иасауи кесенесі болып табылады. Оның ұзындығы 65,5 м, ені 45,5 м, қасбеттегі

дарбаза маңдайшасының биіктігі 37,5 метрге жетеді. Оның ішінде отыздан аса бөлмелер, салтанат залы, мешіт, кітапхана, кесене орналасқан. Орта ғасырлық ғалым Ибн Рузбихан өз еңбегінде: «Иасы - Түркістанның басты қаласы, төңірегі байтақ әрі көкке оранған. Мұнда барлық өңірлерден тауарлар келіп түсіп, осы арадан жан-жаққа тарайды. Бұл жерге саудагерлер келіп тоқтайды, саяхатшылар соғып өтеді. Ахмет Иасауи кесенесі - әлемдегі ең зәулім ғимараттардың Бірі. Кесененің сәулетінен адам өнерінің соншалық-

ты таңғажайып кереметтігі көрінеді. Оның күмбезінің биіктігі алдында пирамиданың өзі кейін қалады», - деп жазған (22, 45-6.)

Сауран. Сайрам, Созақ, Арқұқ, Түркістан, Отырар сияқты басқа да қалалар қазақ халқының өмірінде маңызды орын алады. Отырар, Сығанақ және Созақта шамамен 5500, Сайрамда 7560, Түркістанда 9180, Сауранда 11 мың халық тұрған. Қалалар махалла түзеп тұрды, әрбір махаллада б-дан 15-ке дейін үй болды. Қаланың бір бәлігін қоғамдық пайдалану орындары мен ғимараттар -- мешіттер, моншалар, алаңдар, базарлар алып жатты. Оған қала ауданының шамамен төрттен бір бөлігі бөлінді. Қолөнер махаллалары да қала құрылымына енетін болған. Ақша негізінен Түркістанда және Ташкентте соғылған. Бұп мыс динарлар мен күміс теңгелер еді.

Қазақтардың шаруашылығында қолөнер мен үй кәсіпшілігі маңызды орын алды. Олар негізінен, мал өнімдерін өңдеумен байланысты болды. Қолөнер түрлеріне: ұсталық, зергерлік, құрал-сайман жасау, тері-былғары өңдеу, тігіншілік, етікшілік жатты. Ағаш оюшы ұсталар, темір мен мыстан бұйымдар жасайтын, ат әбзелдерін, қару-жарақ, сауыт-сайман жасайтын шеберлер қоғамда ерекше құрметтелді. Ағаштан түйін түйетін шеберлер - балташылар, ұсталар болды. Олар арба, киіз үй жабдықтарын жасады.

Қазақ хандығының экономикасында кен өндіру ісі дә жақсы дамыды. Ұсталар, шеберлер, зергерлар темір, қорғасын, мыс, күміс, алтын және тағы да басқа металл түрлерімен қамтамасыз етіліп отырған, Қоғамдағы әйелдер қауымы кілем тоқу, киіз басу ісімен айналысты. Бұл өнер түрлерінің де дәстүрі терең еді, Тері мен киіз еңдеуде әшекей, ернек салу, құрақ тігу әдістерін терең меңгерді. Көшпенділердің өмірінде әскери дәстүрдің ерекше орын алғанын атап өткен жән. Ер-азаматтар қару асынып жүруге құқылы ғана емес, міндетті деп саналды. Егер құрылтайға ер-азамат қарусыз келген болса, оның сөйлеу құқығы болмады. ал жасы кішілердің оған орын бермеуіне де болатын. Қазақ хандығында тұрақты әскер болмады. Әрбір ру қажет болған уақытта жасақ беруге міндетті болды. Ру жасақтары ру басына бағынатын дербес әскери бөлімді құрады. Әрбір ру жасағының өз байрағы мен ұраны болды. Бұл жасақтар ұлыс әскерінің құрамына енді. Қазақ хандығы соғыс жағдайында 300-400 мың әскер шыгара алатын еді.

Қазақ сарбаздарының негізгі қаруы алдаспан мен садақ болды. Қарудың басқа түрлерінен айбалта, қолшоқпар, қысқа шоқпар, күрзі шоқпар, аттың қылынан шашақ тағылған әрі қарсыласын аттан жұлып түсіру үшін басына ілмек салынған ұзын найза қолданылды. Қазақтар қару-жарағын ездері жасады. Шақырылған кезде әрбір сарбаз жорыққа екі ереуіл атымен және сауыт-сайман, бес қаруымен шығуы міндетті болды. Қазақ сарбаздары соғыс барысында артүрлі ұрыс тәсілдерін қолданған: жауға тұтқиылдан шабуылдап, шеңбер жасай шайқасты; дұшпанына тиген кезде жаудың тылын айналу немесе шеткі қанатына шабуылдау және т.б. Ерлігімен көзге түскен сар-

базға халық «батыр» деген құрметті атақ беріп отырған.

**4.7. ХV-ХVІІ ғасырлардағы қазақ халқының мәдениеті**